
ISANG BUKAS NA LIHAM PARA SAIYO 


Paunang Salita 

Ito ay isang bukas na liham sa lahat ng sangkatauhan mula sa 
pamayanang Muslim. Kaming mga tagasunod ni Propeta 
Muhammad^ ay hindi nasasakupan o kumakatawan ng anumang 
estado o bansa. Hindi namin ipinakikilala ang aming mga sarili 
mula sa anumang lahi, kulay, o wika. Hindi kami nananawagan 
tungo sa isang pamamaraang pang-ideolohiya o paniniwalang 
kami mismo ang nagtatag. Hindi rin kami naglalayong ipilit sa 
mundo ang mga pamantayan at kaugaliang nagmumula sa aming 
kasaysayan at sa aming kakaibang pananaw sa larangan ng 
kalinangan. Bagkus, kami ay isang pamayanang naghahangad na 
tawagin ang sangkatauhan tungo sa Dakilang Lumikha at iparating 
sa kanila ang Kanyang Mensahe. 

Hindi namin ipinalalagay na mayroon kaming karapatan sa aming 
mga sarili na gumawa ng ganitong Mensahe at iharap ito sa 
sangkatauhan. Ito ay sa dahilang walang sinumang tao ang may 
kakayahang kumatha ng isang mensaheng sumasakop sa isang 
tiyak na pangako hindi lamang ng tagumpay dito sa lupa pati na 
rin ng isang walang-hanggang gantimpala sa kabilang buhay. 
Walang sinumang tao ang makapagsasabi nang ayon sa sarili 
niyang pag-iisip: “ Sinumang gumagawa ng kabutihan, lalaki man 
o babae habang siya ay tunay na nananampalataya, katiyakang 
ibibigay Namin sa kanya ang mabuting buhay. At katiyakang 
igagawad Namin sa kanila ang gantimpala ayon sa kahusayan ng 
kanilang mga gawa. ”(Qur’an-Ai Nahi-16 .97). Ang pagkatha ng ganito 
ay nagpapahiwatig lamang ng pag-aangkin ng kabanalan sa 
kanyang sarili. Tanging ang Makapangyarihang Diyos ang may 
karapatang mag-angkin ng ganitong kabanalan. Kaya naman, 
pinaninindigan namin na dapat itakwil ang sinumang nag-aangkin 
ng kabanalan. Hindi dapat isuko ng sinuman ang sarili sa 
pagsamba sa kapuwa tao—isang nilikhang katulad niya. 

Magkagayon, hindi namin inihaharap sa sangkatauhan ang liham 
na ito sa kapakanan ng aming namana, ng aming kabihasnan, o ng 

aming sarili. Hindi kami naghaharap ng anumang usaping 
pangkalakalan o pampolitika. Inihaharap namin ang liham na ito 
bilang isang pamayanang sumusunod sa relihiyon ng Dakilang 
Lumikha na maliban sa Kanya’y walang tunay na Diyos. 

Kami ay tagasunod ng pananampalatayang Islam. Ito ang 
relihiyong pinili ng Diyos para sa Kanyang mga nilikha, na sa 
pamamagitan nito’y hinahango Niya ang tao mula sa kadiliman 
tungo sa liwanag. Sa pamamagitan din nito’y inihahandog Niya sa 
kanila ang tagumpay dito sa lupa at kaligayahan sa kabilang 
buhay. Tanging ang Islam ang makapagbibigay ng ganitong 
pangako sapagka’t ito ang relihiyong ipinadala ng Dakilang 
Lumikha sa Kanyang huling Sugo sa sangkatauhan—si 
Muhammad®. Sa dahilang ito ang pananampalatayang ipinadala 
ng Diyos, tinitiyak nito ang kapakanan ng tao. Tanging Siya 
lamang ang higit na nakababatid kung ano ang makabubuti sa 
Kanyang mga nilikha. Hindi ba dapat batid Niya ito sapagka’t 
Siya ang Lumikha? Sa Kanya ang pagmamay-ari ng daigdig at ng 
mga kaganapan dito. Tanging Siya ang may angking kakayahang 
magkaloob ng gantimpala sa mga mabubuti at magparusa sa mga 
masasama. 

Nakikita namin nang maliwanag ang relihiyong itinatag ng 
Dakilang Lumikha para sa Kanyang mga nilalang. Sa pama¬ 
magitan nito’y ipinakikita Niya nang maliwanag ang landas ng 
tagumpay na siyang tanging tunay na daan upang makamtan ito. 
Nakikita rin namin nang maliwanag ang pagkakaroon ng Diyos. 
Ang sandaigdigan ang siyang malinaw na patunay sa Kanyang 
pananatili. Ang pagiging kaeksaktuhan at pagkadetalye ng 
sandaigdigan, at ang kamangha-manghang pagkakaiba-iba ng 
nilalaman nito ay isang pagpapahayag ng Kanyang kadakilaan at 
ng Kanyang walang hanggang kaalaman at katalinuhan. Ang 
sangkatauhan ay patuloy pa ring nagsisikap upang tuklasin ang 
walang hanggang lihim nito. Hindi mapaniniwalaan na ang san- 
daigdigang ito ay nilikha nang walang kabuluhan at walang 
kapararakan. “ Iniisip ba ninyong nilikha Namin kayo bilang laro 

lamang, at Hindi kayo ibabalik sa Amin (upang litisin)? ” (Qur’an-An- 
Nur-23:l 15) 

Nilikha ng Diyos ang sanlibutan sa isang layunin. Mayroon din 
namang layunin ang pagkakalikha sa tao, sapagka’t ginawaran 
tayo ng likas na talino at kakayahang mangatwiran, na sa 
pamamagitan nito’y naging bihasa tayo kaysa sa ibang nabubuhay 
dito sa mundo. Mayroon ba tayong karapatang ibigay ang kahu- 
lugan ng pagkakalikha sa ating sarili samantalang wala tayong 
kinalaman sa paglikha? Sa dahilang ang pagtatakda ng layunin ay 
tanging karapatan ng Diyos, maaasahan ba nating malaman kung 
ano ang layuning yaon sa ganang ating sarili lamang? 

Dahil dito, sadyang maliwanag na kailangang ilahad ang layuning 
ito sa tao. Hindi tayo iniwan ng Diyos nang walang patnubay dahil 
sa Kanyang kaalaman at habag. Kaya naman, nagpadala ang 
Diyos ng Kanyang mga Sugo. Ipinarating nila sa atin ang tunay 
na relihiyon at nagturo sa atin kung papaano makamtan ang 
tagumpay dito sa lupa at maging sa Kabilang Buhay. Ipinaalam 
din nila sa atin ang layunin ng ating pananatili at kung papaano 
natin gampanan ito. Hindi natin kailanman malalaman ang lahat 
na ito sa ganang ating sarili lamang. Kaya naman, nagiging isang 
tungkulin sa sangkatauhan na maniwala sa mga Sugo at maging 
masunurin sa kanila. 

Ang layon ng pagpapadala ng mga Sugo ay maliwanag na 
nasasaad sa Banal na Qur’an : Mga Sugong nagbigay ng mabuting 
balita at maging ng babala, na ang sangkatauhan, pagkatapos 
(dumating) ng mga Sugo’y wala nang maidadahilan pa sa Diyos. 
Sapagka 't ang Diyos ay Mataas sa Kapangyarihan, ang Matalino. 

(Qur’an-An-Nisa-4:-165) 


Ipinahahayag namin na nagpadala ang Diyos ng mga Sugo upang 
iparating ang Kanyang mensahe. Sina Noah, Abraham, Moises at 
Hesus ay ilan lamang sa mga Sugong ipinadala Niya. At pagka¬ 
tapos, ipinadala ng Diyos si Muhammad^. Ang kanyang misyon, 
magkagayun, ay hindi na bago. 

Ang katotohanang ito’y nababanggit nang maliwanag sa Banal na 
Qur’an: Pinadalhan ka Namin (O Muhammad) ng inspirasyon, 
katulad ng ipinadala Namin kay Noah at sa mga Sugong 

pagkatapos niya; kay Abraham, Ismael, Isaac, Jacob at ang mga 
Tribo, kay Hesus, Job, Jonah, Aaron, at Solomon. At ibinigay 
Namin kay David ang Psalmo. Nailahad na Namin sa iyo ang 
tungkol sa ilan sa mga Sugo, ang sa iba ’y hindi. At nakipag-usap 
nang tuwiran ang Diyos kay Moises. Mga Sugong nagbigay ng 
mabuting balita at maging ng babala, na ang sangkatauhan, 
pagkatapos (dumating) ng mga Sugo ’y wala nang maidadahilan 
pa sa Diyos. Sapagka 't ang Diyos ay Mataas sa Kapangyarihan, 
ang Matalino. (Qur’an-An-Nisa-4:163-165) 


Sinumang tumatanggap bilang kanyang panuntunan na ang Diyos 
ay nagpadala ng mga Sugo sa sangkatauhan ay hindi magtatakwil 
kay Muhammad®. Sadyang malayo sa isang taong naniniwala sa 
Dakilang Lumikha ang magtatakwil sa isang kaisipan na ang 
Diyos ay nagpadala ng mga Sugo, sa dahilang ipararating ng 
Diyos sa atin nang may katiyakan ang layunin ng ating pananatili. 

Magkagayunman, maaaring may magtakwil sa Mensahe ni 
Propeta Muhammad® at magsabing walang sapat na katibayan sa 
kanyang pagiging isang Sugo. Kami ay naninindigan na ang mga 
katibayan ay nakahihigit pa sa kinakailangan. Sinumang maka- 
babatid ng mga katibayang ito ay makikita niya nang maliwanag 
ang katotohanan ng kanyang pagiging Sugo. Ang aming layunin 
ng pagpaparating ng sulat na ito ay upang ilahad nang maikli ang 
ilan sa mga katibayan. Inaanyayahan namin yaong mga tapat na 
naghahanap ng katotohanan na maglaan sa kanyang sarili ng 
karagdagang pananaliksik tungkol dito. 

Bago ilahad ito, nais naming iharap ang mga sumusunod na 
katanungan sa mga taong naniniwala sa mga Sugong dumating 
bago pa si Muhammad®: Anong katibayan ang pinanghahawakan 
ninyo sa pagtanggap sa pagiging Sugo nina Moises at Hesus? 
Nakatitiyak kami na kahit anong iharap ninyo bilang katibayan ay 
maihaharap din namin ang katulad nito, at ito’y higit na di mapag- 
aalinlangang mga katibayan sa pagiging Sugo ni Muhammad®. 
Karagdagan nito, maibibigay din namin nang higit na matatag ang 
iba’t ibang katibayan sa pagiging Sugo nina Moises at Hesus 

kaysa sa pinagsamang katibayan na kayang iharap ng mga Hudyo 
at Kristiyano. 

Bagaman ang aming ihaharap ay maikli, naniniwala kami na ito’y 
sapat na bilang Simula sa mga tapat na nagnanais matunghayan 
ang katotohanan. Ang mensaheng nais naming ibigay sa sangka- 
tauhan ay ang pagiging Sugo ni Muhammad*® 1 , na siya’y isinugo 
na dala ang relihiyong Islam, at ang Salita ng Diyos na napapaloob 
sa Banal na Qur’an, sa magkatulad na paraang ipinadala ang Torah 
kay Moises at ang Ebanghelyo naman kay Hesus. 

Ang mga Sugo at ang Mensahe 


Ang mga Sugo ay ipinadala lamang upang iparating sa tao ang 
mensaheng ibinigay sa kanila ng Diyos. Tayo ay nilikha upang 
sambahin ang Diyos. Magkagayunman, ang ating pagsamba ay 
hindi makatutulong sa Diyos, bagkus makatutulong sa atin. Pinag- 
uutusan tayong sumamba sa Diyos upang makamtan natin ang 
mga biyayang ipagkakaloob bunga ng ating pagsamba sa Kanya. 

Sa katunayan, bagaman ang Diyos ang Siyang nagpadala ng mga 
Sugo, marami sa tao ang lumalayo sa patnubay na kanilang dinala. 
Hindi lamang nila itinatakwil ang mensahe, pinagsisikapan pa 
nilang pigilin ito at gumawa ng mga hakbangin laban sa mga 
nagnanais sundin ang mensaheng ito. Sa mga naunang panahon, 
ang ilan sa mga taong ito ay humantong sa pagpatay sa mga Sugo 
ng Diyos. Makatwiran bang isipin na hahayaan na lamang ng 
Diyos ang mga taong ito at hindi sila papananagutin sa kanilang 
mga kasamaang ginawa? 

Ang ganitong katanungan ay inilahad sa Banal na Qur’an : Iniisip 
ba ng mga gumagawa ng kasamaan na itutulad Namin sila sa mga 
naniniwala at gumagawa ng kabutihan, - na magkatulad ang 
kanilang kasalukuyang buhay at pagkatapos ng kanilang 
kamatayan? Sadyang malubha ang ginagawa nilang kuro-kuro. 
Nilikha ng Diyos ang mga kalangitan at kalupaan nang 
makatarungan upang ang bawa’t kaluluwa’y gantimpalaan ang 

anumang kanyang ginawa, at ni isa sa kanila 'y Hindi gagawan ng 

di-matwid. (Qur'an-At-Jathiyah-45 :21-22). 


Dapat nating tanggaping lahat na ang Diyos, sa Kanyang 
Katalinuhan, ay ginawang pansamantala ang buhay na ito sa 
daigdig. Itinakda Niya sa atin ang kabilang buhay kasunod ng 
kamatayan. Sa buhay na yaon kung saan ang paglilitis ay 
magaganap. Doon tatanggapin ng mabubuti ang kanilang gantim- 
pala sa pagsunod sa relihiyon ng Diyos, at ipapataw naman sa 
masasama ang kanilang parusa sa pagtakwil nito. 

Ipinahahayag naming pinili ng Diyos si Muhammad^ bilang 
Kanyang panghuling Sugo, ang siyang wakas sa mahabang 
kawing ng mga Sugong dumating dito sa balat ng lupa. Pinili ng 
Diyos ang Islam bilang relihiyon at panuntunan ng buhay 
hanggang sa katapusan ng panahon. 

Matutunghayan sa Banal na Qur’an ang tungkol dito: Si 
Muhammad ® ay hindi isang ama ng kahit sino sa inyo, bagkus 
siya ay Sugo ng Diyos, at ang panghuli sa mga Propeta : at ang 
Diyos ay may ganap na kaalaman sa lahat ng bagay. (Qur’an-Ai-Ahzab- 
33:40) 

Inilarawan ni Propeta Muhammad^ ang kanyang kaugnayan sa 
mga naunang mga Sugo ng ganito: 

“Ang aking kaugnayan sa mga Propetang nauna sa akin ay 
katulad ng isang bahay na itinayo sa isang ganap na 
pamamaraan, maliban sa isang laryo (brick). Nagsimulang 
pumasok ang mga tao sa bahay at sila’y humanga dito, subali’t 
sila’y nagsabi: ‘Kung hindi lamang sa isang laryong kulang, 
ganap na Sana ito. Ako ang laryong yaon, dumating ako bilang 
panghuling Sugo ’. " 

Siya ay nagsabi rin: “Ako ay isinugo sa lahat ng sangkatauhan, at 
ako ang pinakahuli sa mga Propeta. ” 

Kaya naman, kaming mga Muslim ay naniniwala na ang 
Mensaheng ipinadala sa lahat ng mga Sugo sa lahat ng panahon 
ang siyang katotohanang mula sa Diyos. Pinaninindigan namin na 
silang lahat ay nagturo ng magkakatulad na pangunahing panun- 
tunan. Silang lahat ay nanawagan sa Monoteismo (kaisahan sa 
paniniwala at pagsamba sa iisang Diyos). Nanawagan silang lahat 
sa walang-hanggang kapangyarihan ng Lumikha na may lubos na 
pamamahala sa lahat ng nangyayari sa lahat ng Kanyang nilalang. 
Silang lahat ay nagturo na walang mangyayari sa nilikha nang 
wala Siyang kabatiran, at walang mangyayari malibang Kanyang 
pahintulutan. Silang lahat ay nag-anyaya sa tao tungo sa tamang 
moralidad at nagbawal sa kahalayan at kalaswaan. Ang mga 
katuruang ito ang humuhubog sa pangunahing batayan ng Banal 
na Mensahe sa lahat ng panahon. 

May pagkakasunod-sunod ang mga Propetang dumating sa tao sa 
mga nakaraang panahon, sa dahilang pagkamatay ng isang 
Propeta, ang tao’y madaling lumihis sa kanyang katuruan at sa 
kanilang pananampalataya. Sa kanilang paglihis ay umabot pa sila 
sa pagpapalit ng kanilang mga aklat at naghayag sila ng mga 
katuruang sadyang salungat sa panuntunan ng pananampalataya. 
Katulad ng kaisipang may kasama ang Diyos sa Kanyang pagka- 
Banal, o maging ang kaisipang may anak ang Diyos. Kailanma’t 
mangyayari ito, nagpapadala ang Diyos ng ibang Sugo upang 
ibalik muli sila sa katotohanan. Ito ang dahilan kung bakit isinugo 
si Hesus. Ito rin ang dahilan kung bakit ipinadala si Muhammad^ 
sa sangkatauhan. 

Magkagayun, itinuturing naming kawalan ng saysay ang 
paniniwala ng sinuman sa mga naunang mga Propeta kung 
itinatakwil naman niya ang huling Propetang isinugo ng Diyos. 
Bilang halimbawa, yaong kabilang sa mga Anak ni Israel na 
nagtakwil kay Moises ay itinuturing na mga di-nananampalataya, 
kahit gaano man karubdob ang angking paniniwala sa mga 
katuruan nina Jacob at Joseph. Ang mga taong nagtatakwil kay 
Hesus ay itinuturing na mga di-nananampalataya gaano man 
kasidhi ang paniniwala nila kay Moises. Gayundin naman, 
sinumang magtakwil kay Muhammad^ pagkaraang makarating 

sa kanila ang Mensahe ay mga di-nananampalataya, maging sila 
man ay mga Hudyo, Kristiyano o tagasunod ng iba pang mga 
paniniwala. 

Kasunod nito, ang Banal na Qur’an ay may higit na kahalagahan 
kaysa sa ibang mga naunang Kasulatan, at pinawalang-bisa ang 
mga ito kahit na mayroon mang ilang bahagi sa mga naunang 
Kasulatang ito na umabot sa atin sa kanilang orihinal na 
pagkakapahayag nang walang anumang pagbabago o pagpapalit. 
Ipinahayag ang Banal na Qur’an bilang patnubay hindi sa 
natatanging tao o tribo bagkus sa buong sandaigdigan. Kaya 
naman, itinuturing naming isang tungkulin bilang mga tagasunod 
ng pinakahuling Propeta na iparating ang relihiyon ng Diyos sa 
sangkatauhan. 

Itinuturing naming isang karapatan ng lahat ng nabubuhay na tao 
na mapakinggan ang Mensaheng ito. Kailangan silang mabigyan 
ng pagkakataong maunawaan ito upang limiin at magkaroon ng 
kalayaang tingnan ang lahat ng aspeto nito. Ang pagsisikap na 
ating gagawin hinggil sa ating ugnayan sa Diyos ang siyang 
pinakamahalagang pasiyang magagawa natin sa buong buhay, 
sapagka’t nakasalalay dito ang ating tagumpay sa daigdig at sa 
Kabilang Buhay. 

Dahil dito, pinaninindigan naming walang sinuman ang may 
karapatan upang pigilin ang tac na mapakinggan ang Mensaheng 
ito, o pigilin ang tao na bigyan ito ng isang masusing pagsaalang- 
alang. Pinananatili namin na kailangang iparating ang Mensaheng 
ito sa tao upang makapagpasiya siya nang malaya laban sa anu¬ 
mang pamimilit. 

Inaanyayahan namin ang lahat na mag-isip nang mabuti tungkol sa 
aming sinasabi sa liham na ito, at saliksikin pa ang mga bagay na 
nailahad dito upang makapagpasiya nang may kabatiran. Nina- 
nais naming isagawa ang aming tungkuling iparating ang Mensahe 
nang maliwanag, nang may katumpakan at katapatan. 

Pinaninindigan namin na ang Mensahe ng Islam ay siyang 
katotohanan sa pinakaganap na kahulugan na maaaring iugnay sa 
kahulugan ng katagang ito, at pinaninindigan naming ito’y galing 
sa Diyos. Magkagayunman, naniniwala rin kami na ang bawa’t 
tao ay may karapatang maging ganap na malaya sa kanyang pasiya 
tungkol dito. Katulad ng iba, may kakayahan din kaming mang- 
hikayat sa anumang aming sinasabi at gawin itong higit na 
umaayon sa malawak na kaurian ng tao. Maaari kaming gumamit 
ng mga matatamis na salita at iba pang nakawiwiling pamamaraan 
upang hikayatln ang tao sa aming nais iparating. Magkagayunman, 
bagaman iminumungkahi ang ganitong pamamaraan sa ilang 
bagay na kapakanang pantao, ito ay itinuturing naming isang 
pagpapabaya sa aming matapat na tungkulin sa Diyos at sa 
sangkatauhan na gawin ito dito. Naririto kami upang iparating ang 
Mensahe ng ating Dakilang Lumikha, hindi ayon sa aming sariling 
kaisipan, palagay at kapakanan. 

Ito ay aming tungkulin sa Diyos, sa aming Sugo, at sa lahat ng 
sangkatauhan na ihayag sa tao ang tungkol sa Sugong may 
panghuling mensahe. Sinumang maniwala sa Sugong ito ay katu- 
nayang naniniwala sa relihiyon na kanyang dala mula sa Dakilang 
Lumikha, at sinumang magtakwil nito ay kanyang itinakwil ang 
relihiyon. 

Sino ang Huling Sugo ng Diyos? 

Pinili ng Diyos para sa Kanyang huling Sugo si Muhammad^, 
ang anak ni Abdullah na anak ni Abd’al-Muttalib. Siya^ ay mula 
sa angkan ng Banu Hashim sa tribo ng Quraysh, ang pinaka- 
marangal na pamilya sa Arabia— isang lahing nagmula sa mga 
Propetang sina Abraham at Ismael (sumakanila ang kapayapaan). 
Siya$& ay kilala sa mamamayan bilang isang huwaran sa kanyang 
pag-uugali, may matalas na talino at may dugong marangal. 

Si Muhammad & ay isinilang sa Makkah noong Rabi-al-Awwal, 
isa sa mga buwan sa kalendaryong Hegira sa panahon ng 570 A.D. 
Namatay ang kanyang ama bago pa siya isinilang. Ang kanyang 

lolo na si Abd al-Muttalib, na noong mga panahong yaon ay 
nangunguna sa mga taong mararangal, ang siyang umako sa pag- 
aaruga sa kanya. 

Namatay ang kanyang ina nang siya ay anim na taong gulang. 
Pagkaraa’y yumao rin ang kanyang lolo. Ang kanyang amaing si 
Abu Talib ang nagpalaki sa kanya. Ganoon na lamang karubdob 
ang pagmamahal ng kanyang amain sa kanya. Bilang isang bata, 
si Muhammad^ ay nagpastol ng mga tupa. Sa kanyang paglaki, 
sumama siya sa kanyang amain sa pangangalakal. 

Natamo niya ang paggalang ng kanyang bayan. Kinilala siya sa 
kanyang kagandahang-asal, sa kanyang marangal na kilos, walang 
kapintasang ugali, katapatan at hindi mapasubaliang pagkama- 
katarungan. Siya’y iginagalang sa kanyang pagiging maginoo, 
maunawain at sa matalas na katalinuhan. 

Pinangalagaan siya ng Diyos laban sa mga nakasusuklam na 
kaugalian at idolotriya ng kanyang bayan na lubog sa kamang- 
mangan. Ang mamamayan ay dating sumusunod sa mone- 
teismong relihiyon ni Abraham at Ismael, subali’t nang maglao’y 
naglagay sila ng pagbabago sa kanilang relihiyon — katulad ng 
katiwaliang ginawa ng tao sa mga kapahayagang ipinadala kina 
Moises at Hesus. 

Si Muhammad^ - ang Propeta 

Noong taong 610 AD, nang si Muhammad ay umabot na sa 
apatnapung taong gulang, nagsimula siyang mapag-isa. Siya’y 
nagtutungo sa isang yungib sa labas ng Makkah at sumasamba sa 
Diyos. Hindi niya nababatid na sa mga panahong yaon siya’y 
inihahanda ng Diyos tungo sa isang napakalaki at dakilang 
tungkuling itinakda sa kanya. 

Sa buwan ng Ramadan sa taon ding yaon habang siya’y nag-iisa sa 
yungib, nagpakita sa kanya si Anghel Gabriel na may dalang 
Pahayag mula sa kanyang Panginoon, katulad ng pagdating ng 

Anghel sa mga naunang mga Sugo. Nagbasa si Gabriel ng ilang 
talata mula sa Qur’an. Ito ang kauna-unahang pagkakataong 
mapakinggang muli ang Salita ng Diyos sa mahabang panahon 
pagkaraang lumisan si Propeta Hesus. 

Basahin (Ipahayag)! Sa Ngalan ng iyong Panginoon na lumikha, 
na lumikha sa tao mula sa namumuong bagay. Ipahayag! At ang 
iyong Panginoon ay ang Mapagkaloob. Siya na nagturo (sa 
paggamit) ng panulat, na nagturo sa tao (sa mga bagay ) na hindi 
niya nalalaman. (Qur’an-‘Aiaq-96i-5) 

Ang mga talatang ito ang naging hudyat ng pananampalataya ng 
kaalaman, ng kalinangan, at ng kabihasnan. Ang unang pag-uutos 
ay “Basahin” at binigyang-diin ang paggamit ng panulat, sa 
dahilang ang pagbasa at pagsulat ay dalawang kahusayan na 
nagbigay sa tao ng kakayahang matuto, magturo at magtayo ng 
kanilang kabihasnan. 

Ang mabilis na pangyayari ay nagbigay ng labis na takot kay 
Propeta Muhammad^. Bumalik siya sa kanilang tahanan at 
inalalayan siya ng kanyang asawa, na nagbigay-tiwala sa kanya na 
hindi pababayaan ng Diyos ang isang taong katulad niya na 
nangangalaga sa kanyang kamag-anakan, tumutulong sa mga 
dukha at nangangailangan, mapagbigay sa kanyang mga panauhin, 
at handang tumulong sa mga kapus-palad. 

Pagkaraa’y binigyang-sigla siya ni Waraqah bin Nawfal na 
kabilang sa kanilang angkan na sadyang maalam sa mga naunang 
relihiyon. Tiniyak niya kay Muhammad & na siya ang hinihintay 
na Propetang darating na nakatala sa mga naunang Kasulatan. 

Nagpatuloy ang pagdating ng mga pahayag kay Muhammad^ na 
pawang mga talata mula sa Qur’an. Kabilang sa mga talatang ito 
ay nag-uutos sa kanya na iparating ang Mensahe sa iba at magtiis 
sa mga panlalait ng tao na kanyang mararanasan sa pagsagawa 
nito. Noong una’y patagong ipinararating niya ang Mensahe. 
Yaong mga nakakakilala sa kanya’y kaagad na tinanggap ang 

Islam, sapagka’t batid nila nang higit kaninuman, na matapat, 
mapagtitiwalaan at matalino si Muhammad Batid din nila kung 
gaano kalinis ang kanyang pamumuhay. Kabilang sa mga naunang 
naging Muslim ang kanyang asawang si Khadijah, ang matalik 
niyang kaibigan na si Abu Bakr, at ang kanyang pinsan na si Ali, 
ang anak ni Abu Talib. 

Pagkaraan nito’y ipinahayag niya ang kanyang Mensahe nang 
lantaran sa mga pamilihan at iba pang mga pook na pinagtitipunan 
ng taong-bayan. Nag-anyaya siya tungo sa Islam, binabasa ang 
Qur’an. Hinikayat silang maniwala sa Diyos lamang at huwag 
sumamba maliban sa Kanya. Siya’y nagsalita laban sa kasamaan 
ng idolatriya at ang kasinungalingan ng kanilang pamniwalang 
ang Diyos ay may kasama at mga anak. Tinawagan din silang 
mamuhay nang malinis, at siya’y nagsalita laban sa mga imoral na 
kaugalian. Hinimok sila tungo sa katapatan, kabutihang-loob, 
katarungan, habag, at pagpapatawad. Tinuruan silang tumupad sa 
mga pangako, maging mapagpakumbaba at magkaroon ng malinis 
na pamumuhay. Gayundin, binigyang-diin niya ang paggalang sa 
magulang, ang pagiging mapagkawanggawa, at ang pagtulong sa 
mga mahihina at inaapi. 

Ang Kalupitang Dinanas ng mga Muslim. 

Bagaman dumarami sa araw-araw ang kanyang mga tagasunod, 
gayundin naman ang kanyang mga kaaway na sadyang masidhi 
ang kanilang pagkapoot sa dala niyang Mensahe. Sa pangamba 
nilang marami pang tao ang tatanggap nitong bagong pana- 
nampalataya, nagsimula silang magsinungaling tungkol sa kanya: 
tinawag siyang isang salamangkero, isang manghuhula at isang 
makata. Naging matindi at marahas ang mga nangyayari kaya 
napilitang tumakas at dumayo ang marami sa mga tumanggap ng 
Mensahe patungong Ethiopia (Abysinia noon). 

Ang mga di-nananampalataya sa Makkah ay naglagay ng isang 
mahigpit na pag-aklas (boycott) laban sa mga Muslim at sa sinu- 
mang magtangkang tumulong o magtanggol sa kapila. Walang 
sinumang hinayaang bumili o magbenta ng anuman sa kanila. 

Walang sinumang pinahintulutang mag-asawa sa isa man sa 
kanila. Sila’y namalagi sa isang maliit 'na pook ng Makkah. Ang 
pag-aklas ay tumagal ng tatlong taon na sadyang napakatindi na 
ang Propeta^ a t ang mga tagasunod niya ay napilitang kumain ng 
dahon ng mga punongkahoy at mga buto ng hayop. 

Sa kabila ng mga pang-aapi, pang-aalisputa, pangungutya at 
pagpaparusang isinagawa ng mga di-nananampalataya ng Makkah, 
wala nang higit pang nakapagbigay-lungkot sa PropetaS kaysa sa 
kanilang pananatili sa kawalan ng paniniwala sa Diyos. Ang Diyos 
ay nagpahayag sa Qur’an tungkol sa katayuan ng Propeta^ sa 
mga panahong yaon. 

At marahil nais mong kitlin ang iyong sarili sa pighati. Ikaw ay 
nalulungkot ng dahil sa kanila, kung hindi sila maniwala sa 
Mensaheng ito. (Qur’an-AI Kahf-I8:6) 

Sa Qur’an, siya ay binigyang-sigla ng Diyos na nagsabing ang 
kanilang pagtakwil ay hindi sanhi ng kawalan ng paniniwala, 
kundi ang kanilang pagmamalaki at kamangmangan na pumipigil 
sa pagtanggap nila sa pananampalataya. Sinabi ng Diyos na ganito 
ang landas na laging nangyayari sa tuwing may darating na Sugo. 

Katotohanan, batid Namin ang lungkot na iyong nadarama sanhi 
ng kanilang mga salita. Hindi ikaw ang kanilang itinatakwil 
bagkus ang mga Tanda ng Diyos ang itinatakwil ng mga 
makasalanan. Tunay na maraming Sugong itinakwil na nauna sa 
iyo, at sila y naging matiisin sa kabila ng pagtakwil at pang-aapi 
hanggang sa datnan sila ng Aming tulong. Walang sinumang 
makapag-iiba sa Salita ng Diyos. Nakarating na sa iyo ang ilan 
sa mga magagandang balita ng mga Sugong Aming ipinadalang 
nauna sa iyo. (Qur'an-AI-An’am-6:33-34) 


Ginawa ang lahat ng kanyang bayan upang pigilin siya sa kanyang 
pagpapalaganap ng Mensahe. Sinubukan nila ang pagmamalupit 
at labis na pagpapahirap sa kanya. Humingi ng mga himala sa 

kanya, at nang maganap ang mga milagrong ito’y nagpatuloy 
silang humingi at inakusahan siyang isang salamangkero. 

Nanatili pa ring matiisin at matatag ang Propeta^. Nagpatuloy 
siyang nagpakita ng habag sa mga nang-aapi sa kanya, sa pag- 
asang pumasok sa kanilang puso ang pananampalataya. Kailan- 
ma’y hindi hiningi sa Diyos na magbaba ng parusa sa kanila. 

Namatay kapuwa ang kanyang asawa na si Khadijah at ang 
kanyang amain sa panahon ng pag-aklas (boycott). Sila ang naging 
malakas niyang tagataguyod. Si Khadijah ang unang taong 
naniwala sa kanyang Mensahe. Tinulungan siya ng mga mabu- 
buting payo at maging sa pananalaping pangangailangan. Ginamit 
naman ni Abu Talib ang kanyang malaking impluwensiya at 
marangal na pangalan sa tribo upang ipagtanggol ang kanyang 
pamangkin. Ang kanilang pagpanaw ay labis na ikinalungkot ng 
Propeta-^ at lalo pang lumakas ang pangmamalupit ng kanyang 
mga kalaban. 

Nagsimulang lumapit ang Propeta^ sa ibang mga tribong Arabo 
na nagtutungo sa Makkah at inaanyayahan sila sa Islam. Wala 
siyang natamo kundi pagtanggi, sapagka’t napakalakas ng sarili 
niyang tribo sa pagkalat ng kanilang mga kasinungalingan sa tao 
bago pa magkaroon ng pagkakataon ang Propeta^ na makalapit 
sa kanila. 

Ang Paglikas Patungong Madinah mula sa Makkah 

Nanatili sa ganitong kalagayan ang Propeta^ sa loob ng sampung 
taon na hindi nakasumpong ng pagtaguyod mula sa anumang 
tribong Arabo. Nang dumating ang panahon ng peregrinasyon, 
nilapitan siya ng mga delegasyon mula sa tribo ng al-Aws at al- 
Khazraj na naninirahan sa lungsod ng Madinah na ang layo sa 
Makkah ay humigit sa 400 kilometro. Inilahad ng Plopeta^ sa 
kanila ang Islam at tinanggap nila ito. Sila’y nanumpa ng kanilang 
katapatan sa kanya batay sa Mensaheng kanyang dinala mula sa 
kanilang Lumikha. Matapos ang kanilang peregrinasyon, nagbalik 

sila sa Madinah at nagsimulang tawagin ang kanilang mamamayan 
sa Islam nang matagumpay. Sa mga sumunod na taon, isang higit 
na malaking delegasyon ang nagsadya sa Propeta^ upang 
tanggapin ang Islam at nanumpa ng kanilang pagtangkilik. 

Ipinag-utos ng Propeta^ sa kanyang mga tagasunod sa Makkah 
na magtungo na sa Madinah upang kanilang matakasan ang 
pagmamalupit na sadyang mahirap na nilang tiisin, at upang 
malaya nilang isagawa ang kanilang relihiyon. Nagtungo rin sila 
doon upang turuan ang kanilang mga bagong kapatid sa 
pananampalataya tungkol sa Islam at upang manawagan sa iba 
tungo dito. 

Ito ang ikatlong pagkakataong lumikas ang mga Muslim mula sa 
Makkah. Ang unang dalawa’y napilitan ang ilang Muslim na 
lumikas patungong Ethiopia. Silang lahat ngayon ay nagtungo na 
sa Madinah. 

Iniwan ng mga Muslim ang minamahal nilang bayan, nilisan ang 
kanilang tahanan, pamilya at ari-arian. Nagpakasakit silang iniwan 
ang makamundong bagay upang magkaroon ng pagkakataong 
mamuhay ayon sa kanilang pananampalataya, magbigay kasiyahan 
sa kanilang Panginoon, at matamo ang kaligtasan at mga gantim- 
pala sa Kabilang Buhay. 

Kailangan nilang patagong lisanin ang Makkah nang nag-iisa o sa 
maliliit na pangkat sapagka’t layunin ng mga di-nananampalataya 
sa Makkah na pigilin sila. Batid ng mga taga-Makkah na ang 
kahihinatnan ng paglikas ay ang pagtatag ng isang lipunan sa 
Madinah na batay sa Islam. 

Pagkaraang lumikas ang halos lahat ng Muslim sa Madinah, pina- 
hintulutan ng Diyos na gawin na rin ito ng Propeta^. Labis na 
ikinabahala ng mga taga-Makkah ang kanyang pagnanais na 
lumikas at ginawa nila ang lahat ng kanilang makakaya upang 
pigilin siya. Umabot pa sa pasiyang nais siyang patayin nang 
pataksil. Magkagayunman, pinangalagaan siya ng Diyos at 

binigyan ng pagkakataong lisanin ang Makkah kasama ng 
kanyang matalik na kaibigang si Abu Bakr. 

Kanilang sinapit ang karatig-pook ng Madinah na tinaguriang 
Quba, sa umaga, araw ng Lunes, ika-12 ng buwan ng Rabi al- 
Awwal (September 20, 622 AD). Sinalubong sila ng mga Muslim 
doon, kapuwa mga nagdayuhan at ang mga katutubong al-Aws at 
al-Khazraj. Nalaman na nila ang paglisan ng Propeta kasama si 
Abu Bakr mula sa Makkah at sila’y naghintay nang may pana- 
nabik sa kanilang pagdating. Ang araw ng kanilang pagdating ay 
mahalaga at makasaysayan sa mga Muslim. Ang taon ng kanilang 
paglikas ang siyang naging Simula ng kalendaryong Hegira ng 
mga Muslim. 

Ang unang bagay na ginawa ng Propeta sa pagsapit sa Madinah ay 
magtayo ng Masjid at ng kanyang bahay sa tabi nito. Ipinag-utos 
niya sa kanyang mga kasama na huwag gawing marangya ang 
pagtatayo ng Masjid at ng kanyang bahay, bagkus gumamit ng 
luwad katulad sa ginawang tirahan ni Moises. Tumulong ang 
Propeta^ kaagapay ng kanyang mga kasamahan sa pagtatayo, 
nagdadala ng mga laryong gawa sa luwad at inilalapat ito. 

Ang pamayanang Islamiko ay naitatag sa Madinah. Ang Adhan 
(pagtawag sa pagdarasal) ay unang itinawag mula sa Masjid, na 
siyang hudyat ng pagkatatag ng isang bansang nagbibigay 
kasiyahan sa Panginoon. Ang Adhan ay nakaugnay sa Salaah 
(Pagdarasal), ang isa sa limang haligi ng relihiyong Islam. Ang 
unang haligi ng Islam ay pagsaksi na walang tunay diyos na dapat 
sambahin maliban sa Allah (ang Dakilang Lumikha), at si 
Muhammad^ ay Sugo ng Allah. Ang pangalawa’y ang Salaah 
(pagdarasal), at ang iba’y Zakat (Kawanggawa), Sawm (Pag- 
aayuno), at ang Hajj (peregrinasyon) sa Makkah. 

Hindi naglaon pagkaraan ng kanyang pagdating, halos lahat ng 
mga nananahanan doon na hindi pa yumakap sa Islam ay tuluyan 
nang pumasok sa pananampalataya. May dalawang pangkat na 
hindi tunay na yumakap sa Islam. Ang una sa kanila ay mga 
mapagkunwari na hayagang yumakap sa Islam habang lihim na 

may taglay ng di-paniniwala sa kanilang mga puso. Itinago nila 
ang kanilang kawalan ng pananampalataya dahil sa lakas ng Islam 
subali’t gumagawa ng lahat ng patagong pagpupunyagi laban dito. 
Bagaman kaunti ang kanilang bilang, sadyang mapanganib sila sa 
mga Muslim. Para silang nakatagong sakit na lagi nang handang 
makianib sa mga kalaban ng mga Muslim, bilang mga maniniktik 
at pinagmumulan ng katalusan sa galaw ng mga Muslim. 

Ang ibang pangkat ng mga di-Muslim ay mga tribong Hudyo na 
nananahanan sa Madinah. Nakikilala nila kung sino ang Propeta^ 
at wala silang alinlangan na siya ang huling Sugo ng Diyos sa 
dahilang nababasa nila ito sa kanilang mga Kasulatan. Gayun- 
paman, sila’y natigagal na ang Sugong ito ay nanggaling sa lahi ni 
Ismael sa halip na magmula sa kanilang sariling lahi. Ang turing 
sa kanilang mga sarili’y mga “tanging-pili” ng Diyos at ang lahat 
ng ibang tao ay nararapat lamang mapailalim sa kanila. 
Samakatuwid, ipinagwalang-bahala nila ang mga katangian ng 
Propeta^ na matatagpuan sa tangan nilang mga Kasulatan. 
Gayundin ang kanilang pagpapawalang-bahala sa katotohanang 
mapipilitan silang tanggapin ang Propetang pinili ng Diyos kahit 
ano pang tribo siya nabibilang o kung anong lahi siya nanggaling. 
Nagkulang din sila ng pang-unawa na walang kinalaman sa tribo 
ng Sugo at ang kanyang pandaigdigang Mensahe na ipinadala sa 
lahat ng sangkatauhan nang walang pagtatangi batay sa kulay, lahi 
o wika. Dahil sa pagiging panatiko, inggit at poot, ang mga Hudyo 
ay naging lubhang masigasig na kaaway ng Islam, maliban sa iilan 
sa kanila na ang mga mata at puso’y bukas sa katotohanan kaya 
yumakap sa Islam, hinanap ang mabuti dito sa mundo at maging 
sa Kabilang Buhay. 

Ang lahat ng ito’y nangangahulugan lamang na ang mga sagabal 
sa paghahatid ng Mensahe ay hindi nagtigil pagkaraang lumikas 
ang mga Muslim sa Madinah. Ginawa pa rin ng mga taga-Makkah 
ang kanilang makakaya upang supilin ang Islam. Tinutulungan 
sila ng mga mapagkunwari at mga Hudyo sa Madinah. Sa kabilang 
dako, ang Propeta^ ay hindi natinag sa kanyang pagnanais na 
mapatnubayan at iligtas ang mga taong ito. Ginawa niya ang lahat 

upang ituwid sila, ipinakita ang marubdob na habag at kaalaman 
sa pagsagawa nito. Inilahad niya ang mga katwiran na ipinahayag 
ng Diyos sa kanila at pinagtibay ng mga himala na ibinigay ng 
Diyos sa kanyang kamay. 

Dahil sa patuloy na pananalakay na ginawa laban sa mga Muslim, 
naramdaman nilang panahon na upang pahintulutan silang ipag- 
tanggol ang kanilang mga sarili. Pagkatapos nilang dumating sa 
Madinah, higit silang nagkaisa at malakas kaysa noong una. Sa 
labing-tatlong taon nilang pagtitiis sa parusa ng mga taga-Makkah 
noon, hindi sila pinahintulutang gumanti sa kanilang mga kaaway 
maging isang daliri lamang, kahit na sila’y pinagpapatay pa. Batid 
nilang may mangyayaring labanan sapagka’t nalalaman nila sa 
kasaysayan na ang mga taong nasa kasinungalingan ay hindi 
magpapabayang magkaroon ng kapayapaan ang mga taong nasa 
katotohanan. Ang mga taong nasa katotohanan ay walang nagawa 
kundi ipagtanggol ang kanilang mga sarili. Batid din nila ang 
kanilang tungkuling ipalaganap ang katotohanan sa mga mang- 
mang tungkol dito na maaaring tanggapin sa sandaling mataman 
nila ito. Hinggil naman sa katotohanan, alam nilang ito ay 
itinataguyod ng Diyos, sa dahilang sinabi Niya: 

Nais nilang supilin ang Liwanag ng Diyos sa kanilang mga bibig, 
subali 7 bibigyan ng kaganapan ng Diyos ang Kanyang Liwanag 
kahit pa man din kasuklaman ito ng mga di-nananampalataya. 
Siya ang nagpadala ng Kanyang Sugo nang may patnubay at ang 
relihiyong tunay, upang Kanyang ipahayag ito nang higit sa ibang 
relihiyon, kahit na ang mga sumasamba sa mga diyus-diyusan ay 
kapootan ito. (Qur an-At-Taubah -9 32 - 33 ) 


Ang Pahintulot sa Paglaban 

Pagkaraan ng paglikas ng mga Muslim sa Madinah mula sa 
Makkah, pinahintulutan ng Diyos ang mga Muslim na maki- 
paglaban. Ang pahintulot na ito ay inihayag sa maliwanag na 
paraan mula sa maraming talata sa Qur’an na nagpapakita ng 
katarungan sa likod ng pagpapahintulot na lumaban. Binigyang- 
linaw na ang dahilan ng pahintulot ay ang pagdurusa ng mga 

Muslim sa pananalakay, at patuloy silang nagtitiis bagaman hindi 
dapat mangyari ito sa kanila dahil lamang sa pagsasabi ng “walang 
tunay na diyos na dapat sambahin maliban sa Allah.” Hindi sila 
gumanti kahit na isang daliri bagaman sila ay nasa tama. 
Pagkatapos maitatag ang katarungan sa kanilang karapatang 
lumaban, ang Qur’an ay nagpatuloy na nagsabi na ang labanan sa 
pagitan ng katotohanan at kasinungalingan ang siyang likas na 
katayuan nitong mundo, at ito. ay hindi na bago sa kasaysayan. 
Ipinag-utos din kina Moises, Joshua, David, Solomon, at marami 
pang Propeta ang pakikipaglaban sa kanilang mga kaaway. Ito ay 
isang pananaw ng pananampalataya na batid nating ginawa ng 
mga Hudyo, Kristiyano at Muslim, sa dahilang ito ay nakalahad sa 
Torah at sa Ebanghelyo na binabasa ng mga Hudyo at Kristiyano 
hanggang sa mga araw na ito. Higit sa lahat, ang layunin ng 
pakikipaglaban ay upang ang Mensahe ng Diyos ay malayang 
lumaganap sa daigdig. Ito ay winakasan ng pagsasabi na ang lahat 
ng Propeta ay dumanas ng magkatulad na pagtakwil at pagpigil, at 
ang tagumpay ay nakamit nila sa bandang huli. 

Ang pahintulot sa paglaban ay ipinagkaloob sa mga (taong) 
sinasalakay dahil sila ’y api, at katiyakan kaya silang tulungan ng 
Diyos; silang itinaboy sa kanilang mga tahanan nang walang 
anumang makatarungang dahilan maliban sa pagsasabi ng ‘Ang 
aming Panginoon ay ang Allah’. At kung hindi sa pagsupil ng 
Diyos sa tao ng ibang tao, tunay ang mga monesterio, simbahan, 
sinagoga at mga masjid na kung saan ang pangalan ng Diyos ay 
lagi nang naaalaala, ay nagiba ng lahat. At katiyakan, tutulungan 
ng Diyos yaong tumutulong sa Kanyang layunin; tunay, ang Diyos 
ay Malakas, Makapangyarihan. Aming itinatag sila sa lupain na 
patuloy sa kanilang pagdarasal, at pagbibigay ng kawanggawa, at 
nag-uutos sa kabutihan at nagbabawal sa kasamaan, sa Diyos ang 
hantungan ng mga bagay. Kung kayo ay kanilang itakwil, 
gayundin ang nangyari sa mga taong nauna. Ang angkan ni 
Noah, Ad, Thamud at ang angkan ni Abraham at Lot, at yaong 
nananahanan sa Midian. At si Moises ay itinakwil din; subali’t 
hinahayaan Ko ang mga di-nananampalataya ng kaunting 
panahon, at Akin silang lulupigin, at kay sama ngAkingpagtakwil 

Sa (Qur'an—AI-Hau-22:39-44) 

Ito ang mga kaganapan sa pagpapahintulot ng Jihad (paki- 
kipagbaka). Ang mga talatang nabanggit ay ipinahayag sa 
pagpapahintulot. Matutunghayan mula sa mga talatang ito na ang 
Jihad ay mangyayari lamang upang ang tao ay maipagtanggol ang 
kanilang mga sarili laban sa kasinungalingan at maging malaya sa 
pagpapalaganap ng katotohanan. 

May dalawang dahilan lamang ang Jihad (Pakikipagbaka sa 
Landas ng Diyos). Una, upang ipagtanggol ang di-maikakait na 
karapatan ng tao. Kabilang dito ang buhay, relihiyon, dangal, 
yaman, at bayan. Walang sinuman ang makatututol sa matuwid at 
katarungan ng mga karapatang ito maliban sa mga taong 
nagnanais na alipinin ang iba at ipagkait ang kanilang karapatan. 
Pangalawa, upang ipalaganap ang Mensahe ng katotohanan sa 
mga taong hinahadlangang marinig ito. Isang tungkulin ng isang 
bansang naitatag sa katotohanan na tiyakin ang ibang magkaroon 
ng karapatang marinig ang Mensahe. Sa kabilang dako, ang 
bansang naitatag sa kasinungalingan ay ginagawa ang lahat ng 
makakayanan upang pigilin ang katotohanang sila mismo’y batid 
nilang mula sa Diyos. Itinatakwil nila ang katotohanang ito dahil 
sa pagmamalaki at di nila nais umunlad ang bansang naitatag sa 
katotohanan o ipalaganap ang Mensahe hangga’t mayroon silang 
kakayahang pigilin ito. Ito ay sapagka’t alam nilang sila’y nasa 
kasinungalingan at ang kanilang kasinungalingan ay hindi mana- 
natili kapag nailantad ng liwanag ang katotohanan. Kaya naman, 
tinitiyak nilang hindi makarating sa tao ang Mensahe ng katoto¬ 
hanan, natatakot na marami sa kanila ang tatanggap nito. Sa 
ganitong kalagayan, nagiging isang tungkulin sa isang bansang 
naitatag sa katotohanan na harapin yaong pumipigil sa katoto¬ 
hanan at tiyaking ang tao ay malayang malaman ang tunay na 
relihiyon ng Diyos. 

Ang pananakop ng Islam ay hindi kailanman ginawa upang pilitin 
ang tao na palitan ang kanilang relihiyon. Bilang mga Muslim, 
naniniwala kami na maling gawin ito. Naniniwala kaming mali 
ang pamimilit sa tao na tanggapin ang Islam katulad din naman na 

kamalian sa ibang bansa na pigilin ang pagpaparating ng 
Mensaheng ito. 

Ipinagbabawal ng Islam sa amin ang pamimilit sa tao na lisanin 
ang kanilang pananampalataya. Hindi ito nangangahulugang tina- 
tanggap naming tama ang ibang pananampalataya. Naniniwala 
kami na ang lahat ng relihiyon bukod sa Islam (pagsunod sa 
kalooban ng Diyos) ay pawang hindi dapat tanggapin. 
Magkagayunman, hindi mapipilit ang taong palitan kung ano ang 
paniniwala niya sa kanyang puso. Ang pagbubuyo at pamimilit sa 
tao ay hindi mga paraan upang makamtan ang pananampalataya. 
Makukuha lamang ang tunay na pananampalataya sa pamamagitan 
ng pansariling paniniwala; kaya naman, ang tao ay dapat na 
maging malaya sa pagpili ng paniniwalaan. Dapat siyang 
magkaroon ng pagkakataong suriin at isipin ang mga katibayan at 
gumawa ng pasiya batay sa kaalaman. 

Ang mga kilusang nangyari sa Islam ay laban lamang sa mga 
bansang pumipigil sa kanilang nasasakupang tao na marinig ang 
tungkol sa Islam o pumipigil sa kanilang tanggapin ito. Ang 
layunin ng Jihad sa ganitong kalagayan ay bigyan lamang ang tao 
ng daan upang malaman ang Mensahe at bigyan sila ng 
pagkakataon upang gawin ang sariling pasiya sa isang paligid na 
may kalayaan sa pananampalataya nang walang anumang 
panggigipit ng sinuman. Ito ang kahulugan ng talatang: At 
makipaglaban hanggang sa mawala ang pagmamalupit, at ang 
relihiyon ay sa Allah. Subali't kung sila y maglubay, magkagayon 

tunay na nakikita ng Allah ang kanilang ginagawa.(Q ur’an-Ai-Anfai- 
8.39) 


Ang saklaw na alituntunin sa ganitong usapin ay mahusay na 
ipinaliwanag sa mga sumusunod na talata sa Qur’an: 

Walang sapilitan sa relihiyon. Katotohanan, mangingibabaw ang 
katotohanan sa kasinungalingan. Kaya sinumang' nagtakwil sa 
kasamaan at naniwala sa Diyos ay tangan ang pinaka- 
maaasahang hawakan na hindi kailanman mapapatid. At dinig at 
batid ng Diyos ang lahat ng bagay. Ang Diyos ang Siyang 

tagapagtanggol ng mga mananampalataya . Kanyang gagabayan 
sila mula sa dilim tungo sa liwanag . Yaong nagtatakwil ng 
pananampalataya ay mga tagatangkilik ng mga masasama . 
Kanilang aakayin sila mula sa liwanag tungo sa kailaliman ng 
kadiliman . Sila y mga panggatong sa Apoy, mananahanan sila 

rOOn. (Qur’an-Al-Baqarah-2 :256-257) 


Sadyang malinaw sa mga talatang ito na walang bahagi ang 
pamimilit sa pagtanggap ng tao sa pananampalataya. Gayundin, 
ipinaliliwanag din nito na ang kawalan ng pamimilit ay dahil sa 
maliwanag ang katotohanan. Magkagayon, ang malayang pagpili 
ay magagawa lamang kung naroroon ang dalawang pagpipilian. 
Upang piliin ng tao ang katotohanan, ang Mensahe ng katotohanan 
ay nararapat lamang lapitan nang malaya. Kapag hindi ginawang 
maliwanag ang katotohanan, magkagayo’y walang tunay na 
pagpipilian na maaaring gawin. Sa mga katayuan na ang tao ay 
hinahadlangang makita ang katotohanan, sila’y pinipilit sa 
kanilang pananampalataya kahit na hindi nila ito namamalayan. 

Ang mga Labanan ng Propeta 

Nangyari ang unang labanan sa pagitan ng katotohanan at 
kasinungalingan mga isang taon at kalahati makaraang lumikas 
ang mga Muslim sa Madinah mula sa Makkah. Naganap ang 
labanan sa Badr, mga 155 kilometro sa gawing-timog ng Madinah. 

Upang maunawaan ang dahilan ng digmaan, dapat nating 
malaman na noong umalis ang mga Muslim patungo sa Madinah, 
sinamsam ng mga taga-Makkah ang kanilang mga yaman at ari- 
arian. Idinagdag ito sa kanilang mga ari-arian at ang malaking 
bahagi nito ay isinama sa kanilang kalakal upang ipagbili sa 
taunang pangangalakal sa Syria. Dapat din nating tandaan na 
marami pang mga Muslim na nasa Makkah ang hindi makalikas at 
patuloy pa ring nagdurusa sa matinding pagmamalupit. 

Ang Madinah, na kung saan ang mga Muslim ay naging isang 
pinagbuklod na lakas, ay napakalapit sa daanang-pangkalakalan sa 
pagitan ng Makkah at Syria. Nakita ng Propeta® na ito ay 

angkop sa pag-atake sa kanilang kabuhayan sa pamamagitan ng 
pagsalakay sa napakahalagang daanang-pangkalakalan, kasabay 
ng pagkuhang muli ng mga ari-arian ng mga Muslim na sinamsam 
sa kanila sa Makkah. Kung kanilang matuturuan ang mga taga- 
Makkah ng aral, at ilantad sa kanila na madaling lusubin ang 
pinanggagalingan ng kanilang kabuhayan, marahil ay magpipigil 
sila sa mga di-makatarungang pang-aapi na ginagawa pa rin nila 
laban sa mga Muslim. 

Nang malaman ng Propeta^ na ang mga mangangalakal na taga- 
Makkah ay malapit na sa Madinah sa kanilang pagbalik mula sa 
pangangalakal sa Syria, ipinag-utos niya sa kanyang mga kasama 
na humayo at harapin sila. Subali’t nalaman ng mga taga-Makkah 
ang balak ng mga Muslim at sila’y lumihis ng daraanan sa tamang 
panahon. Nang makarating sa Makkah ang balita, hindi nila ito 
nagustuhan. Kanilang inisip na isang insulto sa kanila ang 
pagtatangka ng mga Muslim na bawiing muli ang kanilang ari- 
arian. Hindi hinayaan ng mga taga-Makkah na makabalik muna 
ang mga mangangalakal, sila’y nagtipon ng mga mandirigma 
upang harapin ang mga Muslim. 

Ang Propeta^ at ang mga kasama niya ay nanatili sa Badr nang 
malamang sumusugod ang mga taga-Makkah. Napakarami ng mga 
mandirigmang taga-Makkah at sila’y lumusob nang buong lakas at 
tatag. Bagaman labis ang kahigtan nila sa bilang kaysa sa mga 
Muslim, hindi mapag-aalinlangang nagapi at natalo sila. Ito ang 
unang tagumpay sa digmaang pangmilitar ng Islam. 

Makaraan ang isang taon, nagtipong muli ang mga taga-Makkah 
ng isang puwersa upang tuwirang lusubin ang Madinah at kanilang 
maipaghiganti ang kanilang pagkatalo sa Badr. Hinarap ng mga 
Muslim ang mga lumulusob na taga-Makkah sa Uhud. Tatlong 
beses ang kahigtan ang bilang ng mga taga-Makkah sa mga 
Muslim. Sa una’y magaan silang naitaboy ng mga Muslim, 
subali’t sa bandang huli’y maraming mga Muslim ang napatay ng 
mga taga-Makkah, na pagkaraa’y humayo patungo sa kanilang 
lungsod. 

Ito ay isang aral sa mga Muslim: Na ang mga taong maka- 
totohanan ay maaaring humantong sa pagkatalo. Maaaring 
matandaan ang kalupitang dinanas ng mga naunang mga 
Kristiyano sa mga kamay ng mga paganong Romano noong bago 
pa sumisibol ang Kristiyanismo. Sila’y linibak at pinaratangan 
nang may labis na kabuhungan. Ginamit ng mga Romano ang 
napakalaki nilang yaman at ang pamunuan ng bansa upang 
bigyang-katarungan ang kanilang kalupitan. Ang ganitong pang- 
yayari ay hindi nagawang patunayang tama ang relihiyon ng mga 
Romano o ipakitang mali ang pananampalataya ng mga naunang 
Kristiyano. Dapat din nating tandaan na nakaranas din ng 
pagmamalupit ang mga Hudyo sa mga kamay ng Pharoah. 

Ang kahinaang nakita sa mga Muslim sa Uhud ay nagbigay sigla 
sa kanilang mga kaaway sa Arabia. Marami sa mga Muslim na 
dumayo sa iba’t ibang tribo ng buong Arabia upang iparating ang 
Mensahe ng Islam ang pinagpapatay. 

Sa panahon ding ito, ang mga tribong Hudyo ng Banu al-Nadir ay 
pinutol ang kanilang kasunduan sa mga Muslim at sila’y naging 
laban sa kanila. Nakayanang sugpuin ng mga Muslim ang bantang 
ito sa loob ng Madinah at nilusob nila ang Banu al-Nadir 
hanggang sa ang huli’y pumayag na lamang umalis ng Madinah. 
Isang magkatulad na pagtatangka ang ginawa ng mga Hudyo ng 
Banu Qaynuqa matapos bumalik ang mga Muslim mula sa 
digmaan sa Badr na humantong sa pagpapalayas din sa kanila sa 
Madinah. 

Noong ikalimang taon pagkatapos ng paglikas, nagpasiya ang mga 
Arabo mula sa tribo ng Banu al-Mustalaq na lusubin ang mga 
Muslim. Ang tribong ito ay naninirahan mga 100 kilometro sa 
may hilaga ng Makkah. Sila’y kaanib ng mga taga-Makkah at 
sumama sa digmaan sa Uhud. Kilala ang tribong ito sa mga 
paganong Arabo dahil sila ang may tangati ng isa sa mga rebulto 
na ang tawag ay Manah. Nagpasiya ang Propeta® na unahan sila 
sa paglusob na kung saan naging matagumpay ang mga Muslim. 
Ang digmaang ito ay nagbigay na muli sa mandirigmang Muslim 
ng pagsaalang-alang sa Arabia. 

Dahil dito, kumilos ang mga taga-Makkah na tawaging lahat ang 
mga tribo ng Arabia upang sumama sa kanila sa isang tiyak na 
paglusob sa mga Muslim sa Madinah at bigyan na ng kawakasan 
ang mga Muslim. Nakayanan nilang tipunin ang isang napa- 
kalaking hukbo na kanilang minimithi. Ang iba’t ibang tribo ay 
nagkaisa lamang dahil sa kanilang pagkahaling sa idolatriya, at 
sila’y sampung ulit ang dami kaysa sa mga naunang mandirigma 
na kanilang ipinadala sa Badr. 

Natutuhan ng mga Muslim sa digmaan sa Uhud na ang kanilang 
kagalakan na nagtulak sa kanila na salubungin ang kalaban ay 
hindi nakapagbigay-kabutihan sa kanila, kaya nagpasiya silang 
manatili sa Madinah at makinabang sa mga bundok na nakapaligid 
dito. Nakalantad lamang ang lunsod ng Madinah sa isang panig 
kaya ipinasiya ng mga Muslim na humukay ng kanal sa pagitan ng 
bundok sa dakong yaon upang ganap na patibayin ang tanggulan 
ng lunsod. Ang lahat kasama na ang Propeta^ay nagtulong- 
tulong sa paghukay ng kanal at ito’y natapos sa isang kamangha- 
manghang maikling panahon. 

Ang sumunod na digmaan ay kilala bilang “Digmaan sa Kanal”, o 
di kaya’y “Digmaan ng mga Tribong Magkaanib”. Di inaasahan 
ng mga magkaanib na tribo ang pagkakaroon ng kanal. Sa 
tuwinang tatawid sa kanal ang alinman sa kanila, sila’y napi- 
pilitang umatras dahil sa umuulang palaso mula sa mga mama- 
manang Muslim. Sa kabila nito, patuloy ang pagkubkob ng mga 
paganong Arabo sa Madinah sa loob ng 24 araw. Sa panahong 
ito’y dumanas ng matinding gutom ang mga Muslim, at higit na 
malubhang suliranin ang pagsira sa kasunduan at paghihimagsik 
ng natitirang tribo ng Hudyo sa loob ng Madinah - ang Banu 
Qurayzah. Nagpasiyang makilaban ang mga Hudyong ito mula sa 
kanilang kuta sa loob na rin ng tanggulan ng Madinah. Tinangka 
rin nilang mapadali ang pagpasok ng mga pagano mula sa 
kanilang kinaroroonan, isang hakbang ng pagtataksil upang lipulin 
lahat ang mga Muslim sa Madinah. 



Nanatiling matatag ang mga Muslim at ibinigay ang kanilang 
kasasapitan sa Diyos. Sa bandang huli’y nanghina sa paglusob 
ang mga mandirigmang paganong Arabo, Ialo na’t kinailangan 
nilang tiisin ang napakasamang panahon. Nasira ang kanilang 
pagkakaisa at ang mga tribo’y isa-isang lumisan upang umuwi. 
An g mga taga-Makkah ay kabilang sa mga tribong huling lumisan. 

Sa kabila ng kahigtan ng kalaban, ang mga Muslim ay 
nagtagumpay. Naipakita sa mga taga-Makkah na hindi nila kayang 
talunin ang mga Muslim. Ang tanging natitirang gagawin nila ay 
harapin ang tribo ng Banu Quraysah. Ang tribong ito’y pinutol ang 
kanilang kasunduan sa mga Muslim sa isang kasuklam-suklam na 
paraang maaaring gawin. Sadyang maliwanag na sila’y napaka- 
mapanganib na babalang dapat harapin ng mga Muslim dahil sa 
paninirahan na rin ng mga Hudyo sa loob ng Madinah. 

Nilusob ng mga Muslim ang kuta ng Banu Qurayzah sa loob ng 25 
araw hanggang sila ay sumuko. Sumang-ayon din sila na hayaan 
ang isang tao na dati nilang kaanib at may kasunduan sa kanila na 
humatol sa kanilang kalagayan. Inaakala nilang ang taong ito, si 
Sa’d b. Mu’adh, ay magpapakita ng habag sa kanila nang higit sa 
kaninuman. Subali’t kanyang ipinataw ang takdang parusa sa 
kanilang pagtataksil ayon na rin sa sarili nilang batas na kanilang 
tangan. Kanyang ipinasiya na ang lahat ng lalaking may kaka- 
yahang humawak ng sandata ay dapat patayin, at ang mga 
kababaihan at mga bata ay dapat kuning mga bihag. Sa kabuuan, 
mga 400 lalaki ang namatay sa paghatol ni Sa’d na sila mismo ang 
pumili sa kanya upang sila’y hatulan. 

Hindi kataka-taka na ang mga Hudyo ay tumutol sa hatol na ito. 
Sadyang kaunti sa mga kriminal ang nasisiyahan sa anumang 
parusang iginawad sa kanila kahit gaano pa makatarungan ang 
parusa. Ang usapin ay nagiging higit na malubha kung ang 
magkabilang panig ay magkalaban. Ang higit na kataka-taka, may 
mga taong matatalino na nagbigay ng pagtutol sa pangyayari sa 
kabila ng nasasaad sa Torah hinggil sa mga digmaan ng mga 
Propeta, na maraming taong namatay sa kanilang kamay kabilang 
na rito ang mga kababaihan at mga bata. Ito ay patuloy nilang 

binibigyang-katarungan sa panahon ng digmaan ayon na rin sa 
makabagong kasaysayan natin ngayon. 

Isang taon pagkaraan ng digmaan sa Badr, ang Propeta^ kasama 
ng 1400 na Muslim ay naglakbay patungo sa Makkah na may 
layuning magsagawa ng peregrinasyon. Nang malaman ito ng 
mga taga-Makkah, itinuring nilang isang pang-iinsulto ito at isang 
karahasan upang maliitin sila lalo na’t natamo nila ang kahiya- 
hiyang pagkatalo sa digmaan noong nakaraang taon. Kaalinsabay 
nito, batid nila ang katotohanang wala silang karapatang pigilin 
ang sinumang tao sa pagtungo sa Banal na Tahanan, at batid din 
nilang tututol ang ibang Arabo kung sakali mang gawin nila ito. 

Nang marating ng mga Muslim ang Hudaybiyah, mga 22 
kilometro ang layo sa Makkah, pinagbawalan sila ng mga taga- 
Makkah na pumasok sa lungsod, magkagayunman, gumawa sila 
ng kasunduan sa Propeta^. Ito ang kauna-unahang pagkakataon 
sa mga taga-Makkah na magbigay ng hayagang pagkilala sa 
pananatili ng mga Muslim sa Arabia. Ang kasalukuyang pang- 
yayari ay nagtulak sa kanila upang magpasimula ng kasunduan 
bagaman tumanggi silang makipag-ayos noong nakalipas na 
panahon. 

Higit na nasiyahan ang Propeta^ sa kasunduang ito, at ikinasiya 
rin niyang nasugatan ang dangal at pangalan ng mga taga-Makkah 
dahil sa pakikipag-ayos sa kanya. Magkagayo’y tinanggap niya 
ang kasunduan bagaman may mga saligang tila napakalupit sa 
mga Muslim. Sa katunayan, ito ay isang tagumpay at aral sa mga 
Muslim sa dahilang binago nito ang pag-aakalang malakas ang 
mga di-nananampalataya, at tagumpay na masasabi dahil binuksan 
nito ang landas sa malayang paghahatid ng Islam. Ginamit ng 
Propeta^ ang pagkakataong ito upang magkaroon ng mala- 
wakang pagpapalaganap ng Mensahe ng Islam. Sa mga panahon 
ding ito, kanyang inanyayahan sa Islam maging ang mga hari sa 
iba’t ibang bansa. 

Sa ikawalong-taon makaraan ang paglikas mula sa Makkah, 
nagsimula ang mga Romano na tipunin ang kanilang mandirigma 
sa kanilang mga nasasakupang mga lugar sa Arabia na kilala 
ngayon bilang Syria at Jordan— na nagpakita ng pagkapoot sa 
mga Muslim. Bumuo ang Propeta^ ng isang puwersang may 
3,000 katao sa pamumuno ni Usamah bin Zayd upang harapin ang 
bagong pagbabantang ito. Ang dalawang hukbo ay nagkaharap sa 
Mu’tah na nasa timog ng Jordan. Ang pinagsamang puwersa ng 
mga Romano at ang kanilang kaanib na mga Arabo ay umabot sa 
200,000 mandirigma laban sa 3,000 na mga Muslim. Masidhi at 
magiting na nakipaglaban ang mga Muslim. Matapos mamatay 
ang tatlong heneral, ang pamumuno ng mga Muslim ay 
ipinagpatuloy ni Khalid bin Walid. Nakita niyang malilipol 
lamang ang mga Muslim kung patuloy silang haharap sa kaaway. 
Mahusay niyang pina-atras ang mga Muslim na tila isang pain sa 
mga kalaban, na animo’y may karagdagan silang mga sundalong 
nakaabang sa paghabol na maaaring gawin ng mga kalaban. Dahil 
dito, hindi na sila tinugis ng mga kalaban. Ang mga Muslim na 
nalagasan lamang ng ilan ay nakabalik mula sa isang nagba- 
bantang pagkatalo. 

Sa huling buwan ng taon ding ito, sinira ng mga taga-Makkah ang 
kanilang kasunduan sa mga Muslim sa pamamagitan ng pagtulong 
sa kanilang kaanib sa pagsalakay sa isang tribong kakampi ng mga 
Muslim. Karagdagan nito, hindi man lamang sila nagsikap na 
makipag-ayos at papanumbalikin ang kasunduan. At saka lamang 
sila nakipag-ayos pagkaraang lumipas ang mahabang panahon 
nang malaman nilang nagtipon ng malaking puwersa ang mga 
Muslim laban sa kanila. 

Nakapagtipon ng 10,000 mandirigma ang Propeta^, na 
nagpapakitang maraming tao ang pumasok sa Islam mula nang 
magkaroon ng kasunduan sa Hudaybiyah. Nagawa niyang ikubli 
sa mga taga-Makkah kung gaano ang dami ng mga mandirigma. 
Nang malaman ng mga taga-Makkah na parating na sa kanila ang 
mga mandirigma, nakiusap silang papanumbalikin ang kasunduan. 
Ang ilan sa kanila ay lumapit at ipinahayag ang kanilang 
pagyakap sa Islam. 

Nang sumapit ang Propeta at ang kanyang hukbo sa labasan ng 
Makkah, nagpadala siya ng mensahe na hindi niya gagalawin ang 
sinumang hindi sumalakay sa kanila. Kanyang ipinahayag na 
sinumang pumasok sa kanilang bahay, sa masjid, o sa bahay ni 
Abu Sufyan ay ligtas. Si Abu Sufyan ang siyang pinuno noon ng 
mga Quraish. 

Noong 630 AD, pumasok ang Propeta^ kasama ng kanyang 
hukbo sa Makkah nang halos walang anumang pagtatanggol. 
Hindi niya pinasok ang Makkah bilang isang mananakop, bagkus 
pumasok siya nang may buong kababaang-loob na nakatungo ang 
kanyang ulo. Kanyang ipinahayag na ang lahat ng labanan ay 
dapat itigil. Tumayo siya sa harapan ng Banal na Tahanan sa gitna 
ng kanyang mga kalaban sa loob ng dalawampung taon, na lahat 
sila’y takot sa matatanggap na paghihiganti. Siya^ ay nagsabi sa 
kanila: “Ano ang inaasahan ninyong gagawin ko sa inyo?” Sila’y 
sumagot nang may pagkatakot at pagkabalisa: “Kabutihan. Ikaw 
ay isang dakilang kapatid at ang anak ng isang marangal na 
kapatid”. 

Siya’y sumagot: “Walang paninisi (o panunumbat) sa inyo sa araw 
na ito. Nawa’y patawarin kayong lahat ng Diyos”. 

Ito ang mga digmaan ng PropetaHindi nila isinagawa ito dahil 
sa paghihiganti o pang-aalipin o kaya’y sirain ang kalooban ng 
tao. Hindi nangyari ang mga ito upang makamtan ang 
makamundong bagay. Kung tinugon lamang niya nang magka- 
tulad ang ginawang pagmamalupit ng mga taga-Makkah, 
magiging makatwiran pa rin ito. Subali’t higit na ninais ng 
Propeta^ ang kahinahunan. 

Bumalik ang Propeta^ sa Madinah at nagpatuloy siya sa pagha- 
hatid ng Mensahe ng kanyang Panginoon. Siya’y yumao noong 
ika-siyam ng Hunyo, 632 AD sa edad na animnapu’t tatlong taon. 
Ginugol niya ang huling dalawampu’t tatlong taon ng kanyang 
buhay sa pagtawag sa tao sa Islam. 

Mga Ilang Katibayan sa Pagiging Sugo ni Muhammad^ 

Dumating ang lahat ng Propeta nang may tanda at katibayang 
iginawad ng Diyos bilang patunay ng kanilang pagiging Sugo ng 
Diyos. Ang ilan sa mga tanda ay mga himalang nasaksihan ng tao 
na sadyang kakaiba sa karaniwang takbo ng kalikasan. 

Kadalasan, nararanasan lamang ang mga himala ng mga taong 
naroroon nang ito’y tunay na nangyari. Gayunman, binigyan ng 
Diyos si Propeta Muhammad^ ng isang himala na mananatili 
magpakailanman. Ang himalang ito ay ang Qur’an. Nararapat 
lamang magkaroon ang huling Sugo ng isang himalang mananatili 
sa dahilang ang kanyang Mensahe ay saklaw ang lahat ng nilikha 
hanggang sa Huling Araw. 

Ang Qur’an ay pawang mga ipinahayag na Salita ng Diyos na 
Kanyang iningatan laban sa anumang pagbabago. Matutunghayan 
sa Qur’an: Katotohanan, ipinahayag Namin ang Paalaala 
(Qur'an) at katiyakang pangangalagaan Namin ito. (Qur’an-Ai Hijr- 
15 : 9 ) Gayundin, Walang anumang kasinungalingan ang 
makalalapit dito noon at magpakailanman. Ipinadala ito ng Isang 
Tigib Ng Kaalaman, Karapat-dapat Purihin. (Qur’an-Fussiiat-4i 42) 

Mababasa sa Qur’an na hinahamon ng Diyos ang mga Arabo na 
gumawa ng katulad nito: Sabihin (mo O Muhammad): ‘Kung ang 
lahat ng sangkatauhan at ang mga Jinn ay magkasama-sama 
upang gumawa ng katulad ng Qur an, hindi sila makakakatha ng 
katulad nito, kahit na sila y magtulungan pa sa isa’t isa. (Qur’an-Ai- 

lsra-17 88) 

Bilang pagpapatunay na hindi mapaparisan ng tao ang Qur’an, 
ang hamon ay humantong na lamang sa pagkatha ng isang 
kabanata sa halip ng buong Qur’an: At kung kayo ay may 
alinlangan tungkol sa Aming ipinadala sa Aming alipin, 
magkagayo 'y kumatha ng isang kabanatang katulad nito, at 
tawagin ang inyong mga saksi liban sa Allah kung kayo nga ay 
makatotohanan. At kung hindi ninyo kayang gawin ito, at 

kailanman Hindi ninyo ito magagawa, magkagayo'y matakot sa 
Apoy na ang panggatong ay mga tao at bato, inihanda sa mga di- 
nananampalataya. (Qur’an-Ai Baqarah- 223 - 24 ) 

Ito ang walang-hanggang himala ng Islam. Nananatiling bukas ang 
hamon at hindi pa nagagawa hanggang sa araw na ito. Maraming 
himala at di-mapaparisang mga bahagi ng Qur’an. Kabilang na 
rito ang kagalingan at pamamaraan. 

Ibinigay sa mga Arabo ang hamong ito at sila’y dalubhasa sa sarili 
nilang wika, at kilalang-kilala sa kanilang kahusayan sa pana- 
nalita. Subali’t ni isa sa kanila ay hindi makagawa ng isang 
kabanatang maihahambing sa Qur’an. 

Muli naming ipinararating ang hamong ito sa lahat ng sang- 
katauhan. Nanatili ang hamong ito sa loob ng 14 siglo (1,400 taon) 
at magpapatuloy bilang isang katibayan ng katotohanan ng Qur’an 
at ang Sugong nagdala nito. Ang mga kaaway ng Islam ay lagi 
nang may ganap na pagkakataon sa hamong ito upang patunayan 
na ang Islam ay walang katotohanan. Nguni’t bakit hindi nila 
isinasagawa ito? Higit sanang madali sa kanila ang kumuha ng 
panulat at papel kaysa humawak ng patalim at mamatay sa 
pagsusumikap ng sugpuin ang Islam. Higit sanang matipid kaysa 
sa panahon at salaping ginugugol nila sa kanilang pakikipaglaban 
sa Islam. 

Aming nadaramang nagawa na namin ang aming tungkulin sa 
pamamagitan ng paghahatid nitong hamon. Magiging isang 
tungkulin sa sinumang nakarinig nito na pakinggan ang kabuuan 
nito at huwag umasa sa mga impormasyong nanggagaling sa mga 
di-nananampalataya, bagkus makipag-ugnayan nang tuwiran sa 
pinananaligang pinagmumulan nito. 

Isa pang katibayan na si Muhammad^ ay Sugo ng Diyos ay batay 
sa lakas ng relihiyong ipinadala sa kanya, at ang katotohanang 
napanatili ito laban sa anumang pagbabago: pagbabawas, pagpa- 
palit at pagdaragdag. Makikita natin ang lahat ng aralin ng mga 
paham at pantas na umusbong sa paligid nito sa maraming taon at 

kung papaano nakayanang sagutin ng Islam ang mga pagbabago 
na nangyari sa buong kasaysayan. Pinanatili ng Islam ang lakas 
nito habang ang sambayanang Muslim ay dumaan sa mga 
katayuan ng kalakasan at kahinaan, at maging sa panahon ng 
kalayaan at pananakop. 

Kabilang pa rin sa mga katibayan na si Muhammad^ ay Sugo ng 
Diyos ay ang katotohanan ng kanyang pagdating ay binanggit ng 
mga Propetang nauna sa kanya. Siya, sampo ng kanyang mga 
kasama, ay inilarawan sa kanilang mga aklat at mga pahayag. At 
tinuran pa rin ang kanyang pangalan. Ang Qur’an ay nagpa- 
pahayag nitong katotohanan sa mga sumusunod na talata : 

At nang sabihin ni Hesus, ang anak ni Maria: ” O Angkan ni 
Israel! Masdan ! Ako ay Sugo ng Diyos sa inyo, pinatotohanan 
ang mga ipinahayag na nauna na nasa Torah, at nagdadala ng 
magandang balita ng isang Sugo na darating pagkaraan ko, na 
ang pangalan ay ‘Ahmad’. Gayunman, nang dumating siya sa 
kanila na may dalang maliliwanag na tanda, sila ’>’ nagsipagsabi: 
Ito ay isang salamangka lamang. (Qur an-As-saff-6i .6) 

Silang sumusunod sa Sugo, ang Propetang hindi marunong 
bumasa, ni sumulat, na kanilang matatagpuan binanggit sa Torah 
at Ebanghelyo na tangan nila. Kanyang ipag-uutos sa kanila ang 
mabuti at ipagbabawal ang masama. Pahihintulutan sa kanila 
ang lahat ng mabuti at ipagbabawal sa kanila ang lahat ng 
malaswa; palalayain sila sa kanilang mga pasanin at sa mga 
tanikalang dati nilang suot. At yaong maniwala sa kanya, at 
gumalang sa kanya, at tulungan siya, at sundin ang liwanag na 
ipinadala sa kanya: sila yaong magtatagumpay ' ( Qur'an- ai-a' raf-7157) 


Sa kabila ng mga paglihis, pagsira at pagbabagong ginawa ng mga 
Rabbi na Hudyo at mga paring Kristiyano sa kanilang mga 
Kasulatan, at sa kabila ng maling pagbibigay kahulugan na 
kanilang iginiit sa mga ito, mayroon pa ring natitira sa loob ng 
mga tekstong ito ng sapat na katibayan sa pagiging Propeta ni 
Muhammad Upang bigyang-linaw ang ilang lugar sa kanilang 
teksto na sinasabi ang kanyang pagdating, hinihingi namin sa 

inyong tingnan ang mga sumusunod: Deuteronomy-18:18-19 (Hinggil 
ito sa isang Propetang darating na katulad ni Moises na magmumula sa 
kanilang mga ‘kapatid \ Si Moises ay nagmula sa angkan ni Isaac, kaya naman 
ang darating na Propeta ay manggagaling sa ' kapatid* ni Isaac na si Ismael, 
ang ninuno ni Propeta Muhammad Isaiah-29:12 (Tungkol ito sa isang 
Propetang darating na Hindi marunong bumasa. Si Propeta Muhammad® ay 
Hindi marunong bumasa at sumulat ), Juan-1:20-21 ( Nauukol ito sa sinabi ni 
Juan Bautista na Hindi siya ang Kristo, ni Hindi siya si Elijah at ni Hindi siya 
ang " PropetaAng"Propetang” hinihintay ng mga Hudyo ay si Propeta 
Muhammad®), Juan-14:25-26 (Tungkol ito sa sinabi ni Hesus na sa 
pagdating ng "Parakleto ” [Tagapayo] ituturo niya ang lahat ‘ Si Propeta 
Muhammad® ay dumating na dala ang kabuuan ng pananampalatayang 
pagsuko sa kalooban ng Diyos), Juan-16:7 {Hinggil ito sa sinabi ni Hesus na 
kung Hindi siya aalis Hindi darating ang Tagapayo. Walang ibang dumating 
pagkaraan ni Hesus maliban kay Propeta Muhammad®*). Suriin ding 
mabuti ang mga sumusunod na talata: Haggai-2:9 (Nauukol ito sa 
kasalukuyang Tahanan ng Diyos [Makkah] na ang kaluwalhatian ay naka- 
hihigit sa dating Tahanan [Jerusalem). Deuteronomy -33:2 (Tungkol ito sa 
bundok ng Paran [Makkah] na may darating na may kasamang 10,000 mga 
banal. Bumalik si Propeta Muhammad® sa Makkah kasama ang 10,000 
mandirigma upang gawing dalisay ang Kaaba sa tanging pagsamba sa 
Dakilang Lumikha). 

Isa pang patunay na si Muhammad*^ ay isang Propeta ng Diyos 
ay ang kasaysayan ng kanyang misyon, ang mga pangyayari sa 
kanyang buhay, ang tagumpay ng kanyang mga tagasunod, at 
kung papaano mabilis na lumaganap ang Islam sa mga bansa sa 
buong mundo. 

Ang mga katangian ni Propeta Muhammad & at ang kanyang asal 
ay nagpapakita sa atin na siya’y tunay na Propeta ng Diyos. Siya 
ay isang taong huwaran sa bawa’t aspeto ng kanyang ugali, at ang 
buong kasaysayan ng tao ay hindi nakakita ng katulad niya. 

Laging makisig ang kanyang anyo at laging malinis sa kanyang 
pananamit, at higit niyang nais magbihis ng kulay puti. Siya ay 
malinis at inuutusan niya ang ibang maging malinis. Mabini ang 
kanyang pag-uugali at siya’y mahusay sa pananalita. Siya’y 
magiliw at laging binabati ang tao nang may ngiti sa labi. Yaong 
nakaharap niya’y kaagad na nawiwili sa kanya, at hindi sila 

napapagod sa pagsama sa kanya o sa pakikipag-usap sa kanya. Sa 
katunayan, yaong mga kapiling niya’y nalilimutan ang lahat sa 
mundo habang sila’y kasama niya. Tigib silang mapitagan kapag 
kaharap siya, hindi sa dahilang siya ay isang makapangyarihang 
katulad ng hari o pinunong malupit, bagkus dahil sa lakas ng 
kanyang personalidad at debosyon sa Diyos. 

Ang isa sa lantad niyang katangian ay ang kanyang kakayahan sa 
pagbibigay habag. Mayroon siyang marubdob na pagmamahal at 
malasakit sa mga dukha, at higit niyang ninanais na maupo at 
makihalubilo sa pagkain sa kanila. Mayroon siyang malaking 
pagmamalasakit sa mga may-sakit, at gagawin niya ang lahat 
upang matulungan sila. Hindi niya iiwanan ang mga may-sakit na 
nangangailangan hangga’t hindi niya naibibigay ang kailangan 
nila. Nagpakita siya ng habag sa mga ulila at hinihimok niya ang 
mamamayan na alagaan sila. Mayroon siyang marubdob na 
pagmamahal sa mga bata at madalas na kinakarga ang mga 
sanggol at pinatatawa sila. Tinuruan niya ang kanyang mga 
tagasunod na may karapatan ang mga batang maglaro at maging 
masigla. 

Sakop din ng kanyang habag ang mga hayop. Ipinag-utos niya sa 
kanyang mga tagasunod na maging mabait sa mga hayop na nasa 
kanilang pangangalaga at ipinagbawal na magmalabis sa kanila. 
Kanyang ipinag-utos na katayin nang may pag-iingat at pagdamay 
ang mga hayop na gagamitin bilang pagkain. Pinagsabihan niya 
ang isang taong labis magkarga ng kagamitan sa kanyang kamelyo 
at sa kakulangan niya ng lingap sa pagbibigay ng sapat na pagkain 
dito. Kanya ring isinalaysay na may isang ginang na napasok sa 
Impiyemo dahil sa pagmamalupit sa kanyang pusa. Ikinulong niya 
ito at pinagkaitan ng pagkain hanggang sa ito’y mamatay sa 
gutom. Sa kabilang dako naman, isang babaing mababa ang lipad 
ang ginawaran ng pagpapatawad ng Diyos at ipinasok sa Paraiso 
dahil sa pagpapakita niya ng habag sa isang nauuhaw na aso at 
binigyan niya ito ng tubig. Minsa’y tinanong siya kung ang 
pagiging mabait sa hayop ay may makakamtang gantimpala. Ang 
Propeta^ ay nagsabi: “May gantimpala (ang pagbibigay habag) 
sa lahat ng nilikhang may atay. ” 

Karagdagan sa kanyang habag ay ang kanyang angking 
katapangan. Si Propeta Muhammad^ ay kabilang sa mga napaka- 
tapang na tao. Ang kanya’y hindi tapang ng isang mapang-api, 
bagkus isang katapangang nagmumula sa pananalig sa pangako ng 
Diyos. Isang katapangan ng isang taong nabubuhay ayon sa 
relihiyon ng Diyos at itinuturing ang kasiyahan ng Diyos ay higit 
na mahalaga kaysa sa mismong buhay. Lagi siyang naroroon sa 
Iugar ng labanan sa panahon ng digmaan, at kapag mahigpit na 
ang labanan, makikita siyang nasa unang hanay. Nanatili siyang 
matatag kahit na ang ibang matatapang ay nagsipagtalikod. 

Wala siyang atubili sa pagharap laban sa kasinungalingan, at hindi 
kailanman tumigil sa pag-anyaya tungo sa katotohanan kahit na 
ang maraming tao ay laban sa kanya. Hindi kailanman siya 
nanghina sa kanyang simulain, bagkus nagpatuloy sa pag-uutos sa 
kabutihan at pagbabawal sa kasamaan. 

Siya’y mapagpatawad din sa mga gumawa ng kamalian sa kanya. 
Bagaman malaki ang ginawang kasalanan sa kanya noong siya ay 
mahina, ipinakita pa rin niya ang pagpapatawad nang siya’y nasa 
makapangyarihang katayuan. Nagpapaumanhin siya kahit alam 
niya na ang humihingi ng paumanhin ay nagdadahilan lamang. 
Binibigyan ding paumanhin yaong nagkasala sa kanya kahit hindi 
humingi ng pagpapaumanhin sa kanya. 

Siya ang pinakamatulungin sa kapuwa. Nagbibigay siya sa 
kawanggawa katulad ng isang taong walang takot maghikahos. 
Hindi kailanman siya tumangging magbigay sa humihingi. Ibini- 
bigay ang lahat ng kanyang hawak sa mga pulubi at nanga- 
ngailangan. Higit niyang iniisip ang kanyang mga panauhin kaysa 
sa kanyang sarili at pamilya. Kalimitang sapat na sa kanila ang 
kumain ng mga bunga ng datiles at tubig. Maraming buwan ang 
lumilipas na walang pagluluto sa loob ng kanilang bahay. 

Gayundin, siya ang pinakahuwarang asawa. Siya ay napakagiliw 
at malingap. Daglian niyang iniiwasan ang pagpuna sa mga pagka- 
kamali ng iba. Kailanma’y hindi siya nanakit sa kanyang mga 

asawa, ni pagtaasan sila ng boses o kutyain sila. Lagi siyang nag- 
papakita ng kabaitan. Nagbibigay sa kanila ng layaw sa anumang 
bagay na hindi masama. Tumutulong siya sa gawaing bahay, 
inaasikaso ang sarili, at sinusulsihan ang sariling damit at sapatos. 
Lagi niyang ipinag-uutos sa kanyang mga tagasunod na maging 
mabuti sa kanilang mga asawa, at pinaalaiahanan sila laban sa 
pagmamalupit sa kanila. Kanyang binigyan ng katiyakan ang 
paalaalang ito sa kanyang huling sermon sa kanyang pamamaalam 
na peregrinasyon. 

Si Propeta Muhammad^ ay mabait sa kanyang mga katulong. 
Kanyang ipinag-utos sa kanyang mga tagasunod na huwag bigyan 
ng labis na gawain ang kanilang mga katulong. Ipinag-utos din sa 
kanila na ipakain sa katulong kung ano ang kinakain nila, at 
damitan sila katulad ng uri ng kanilang pananamit. Si Anas bin 
Malik ay nagsabi: “Nanilbihan ako bilang katulong ng Propeta^ 
sa kanilang tahanan at maging sa kanyang paglalakbay. Kahit 
anuman ang aking nagawa, ni minsa’y hindi siya nagsabi sa akin, 
‘Bakit mo ginawa iyon ?’ Gayundin, kung mayroon naman akong 
nakaligtaang gawin, kailanma’y hindi siya nagsabi, ‘Bakit hindi 
mo ginawa iyon ?’ 

Minsan, nakita ng Propeta^ ang isang taong sinasaktan ang 
kanyang alipin. Siya ay nagsabi: ‘Higit na may kakayahang mag- 
pataw ng parusa ang Diyos kaysa sa iyo na nagpaparusa sa kanya.’ 
Ang tao ay nagsabi: ‘Palalayain ko siya alang-alang sa Diyos.’ 
Pagkaraan nito’y sinabi ng Propeta^: ‘Kung hindi mo siya 
pinalaya, nasaling ka na ng Apoy.’ 

Labis na kimi at mabini ang Propeta^. Kinasusuklaman niya ang 
mahahalay na usapan. Kailanma’y hindi namutawi sa kanyang 
mga labi ang magagaspang na salita. Kanyang sinabi: “Ang 
tamang pagkamahiyain (pagkamabini) ay isang magandang 
katangian”. Kanya ring sinabi: “Walang maidudulot ang tamang 
pagkamahiyain (pagkamabini) kundi kabutihan”. 


36 



Labis din siyang mapagpakumbaba. Tinuruan niya ang kanyang 
mga tagasunod: “Walang makapapasok sa Paraiso kung may 
kabutil na pagmamalaki sa kanyang puso”. Lagi siyang umuupo 
sa sahig upang kumain. Pinagbawalan niya ang kanyang mga 
kasama na tumindig bilang paggalang sa kanyang pagdating. Sa 
kanyang paglalakad, hindi siya umaasang bibigyan siya ng 
puwang sa kanyang daraanan. Hindi niya hinayaan ang kanyang 
pananamit o ang kanyang kabayo na magbukod-tangi. Kailan- 
ma’y hindi siya umupo sa isang marangal na lugar kapag 
kasalamuha niya ang iba. 

Ang pinakaituktok ng lahat ng mga katangian niya ay ang kanyang 
debosyon sa Diyos. Buong taimtim niyang itinuon ang kanyang 
sarili sa pagsamba, at iniwasan ang mga karangyaan sa mundo. 
Laging namumutawi sa kanyang mga labi ang paggunita at 
pagpupuri sa Diyos. Siya’y laging humihingi ng kapatawaran sa 
kanyang Panginoon. Ang kanyang pitagan sa Diyos ang sanhi ng 
madalas niyang pagluha. Lagi siyang nag-aayuno na tila walang 
araw ang lilipas na hindi siya nag-ayuno. Ginugugol niya ang 
mahabang gabi sa pagtindig sa panalangin hanggang sa mamaga 
ang kanyang mga bukung-bukong. Nang siya’y tanungin kung 
bakit labis ang kanyang pagsamba samantalang pinatawad na ng 
Diyos ang kanyang mga kasalanan maging nakaraan man o 
hinaharap, siya’y sumagot: “Hindi pa ba sapat iyon upang ako’y 
maging isang mapagpasalamat na alipin?” 

Ito ay ilan lamang sa kanyang mga napakagandang katangian. 
Ang pinaghalong makamundo at espiritual na kasakdalan na 
kanyang ipinakita ay isang himala na rin, at isang katibayan sa 
katotohanan ng kanyang pagiging Propeta ng Diyos. 

Pangwakas 

Ang aming iniharap sa inyo ay isa lamang napakaikling ulat 
tungkol kay Propeta Muhammad^ at ang buhay na kanyang 
pinangunahan. Ito ang aming ninanais na iparating sa daigdig. 
Magtataka marahil ang maraming tao kung bakit hindi nila 
nalaman ang bagay na ito tungkol kay Propeta Muhammad & bago 

nila nabasa ito. Isang dahilan ay ang pagpapabaya ng mga Muslim 
sa k ani lan g tungkuling ipalaganap ang Mensahe. Gayundin, ang 
pagkakaroon ng mga taong nagnanais ikubli ang katotohanang ito 
sa tao—ginagawa ang lahat upang magbigay ng maling impor- 
masyon sa kanila, at ilayo sila sa katotohanan. 

Nais naming ipaalaala na kabilang sa mga balakid na huma- 
hadlang sa tao sa pagtanggap ng katotohanan ang pagturing sa 
mga kinagisnang tradisyon at kaugalian bilang mga sagrado, ang 
pagkapanatiko (bulag na pagsunod), at ang walang kakayahang 
tumanggap ng kamalian. Kailangan tayong maging matuwid sa 
ating pagpapasiya at maging malaya sa mga maling haka-haka. 

Dapat din nating malaman na ang ating mga walang-kabuluhang 
pagnanasa at ang paghahangad ng kasiyahan ay makapaglalayo 
din sa atin sa katotohanan o kaya’y maghahatid sa kalagayang 
pagtutol sa pagtanggap nito. Dapat nating isipin na hindi tayo 
nilikha ng Diyos nang walang kapararakan. Batid Niya ang 
makabubuti sa atin, kaya naman ipinadala Niya sa atin ang Islam 
{Pagsunod sa kalooban ng Dakilang Lumikha) na siyang tanging 
paraan upang makamtan ang tunay na katotohanan at walang 
hanggang kaligayahan. 

Sinumang nagnanais makamtan ang tunay na tagumpay ay dapat 
niyang isaalang-alang nang mabuti ang nakasulat dito at maging 
makatarungan. Tinitiyak namin na sinumang mag-aral nang 
mabuti tungkol dito at hingin ang patnubay ng Diyos upang 
malampasan ang lahat ng mga balakid, mararating niya ang 
katotohanan, at tatanggapin niya ito sa pagpapala ng Diyos. 

Sinumang yumakap sa Islam, kahit ano pa ang kanyang lahi, o 
saan mang bansa gating, ay dapat tumulong sa paghahatid ng 
Mensahe sa sangkatauhan. 

Ito ay isang maliwanag na Mensahe sa sangkatauhan upang 
paalalahanan sila, at upang kanilang malamang Siya ang Tanging 
Nag-iisang Diyos, at ang mga taong may pang-unawa ay makinig. 

(Qur’an-Ibrahim-14:52) 

Maraming salamat po. Nawa’y patnubayan kayo ng Allah sa tuwid 
na landas, Amen. 


Ang sulat na ilo ay hinango sa isang lathala mula sa mvw. icsfp (International Committee for the 
Support of the Final Prophet) 


Para sa karagdagang impormasyon tungkol sa Islam, makipag-ugnayan sa: 


ISCAG-Philippines 

(Islamic Studies, Call & Guidance of the Philippines) 
Salitran-I, Dasmarinas, Cavite 
Tel.No. (046) 416-3371; Fax.No. (046) 506-1451 

